Team india 
బిసిసిఐ సంచలన నిర్ణయం
న్యూఢిల్లీ: భారత క్రికెట్‌ నియంత్రణ మండలి (బిసిసిఐ) సంచలన నిర్ణయం తీసుకుంది. సమీక్షలో సాయం కోసం డ్రెసింగ్‌ రూమ్‌ వైపు చూసిన ఆసీస్‌కెప్టెన్‌ స్టీవ్‌ స్మిత్‌, పీటర్‌ హ్యాండ్‌ కాంబ్స్‌పై ఐసిసికి అధికారికంగా ఫిర్యాదు చేసింది. కోహ్లీ, స్మిత్‌పై ఎలాంటిచర్యలు తీసుకో వడం లేదని ఐసిసి ప్రకటించిన నేపథ్యంలో బిసిసిఐ ఫిర్యాదు చేయడం ఉత్కంఠను రేకెత్తి స్తుంది.ఐసిసి నిబంధనావళిలోని లెవల్‌-2 అభియోగాలను నొక్కిచెబుతూ కొన్ని కీలక పత్రాలు,వీడియో పుటేజీలను ఐసిసి ఈమెయిల్‌ ద్వారా పంపినట్లు సమాచారం.అవును స్మిత్‌,హ్యాండ్స్‌ కాంబ్‌పై ఐసిసికి బిసిసిఐ గురువారం అధికారికంగా ఫిర్యాదు చేసింది.
సమీక్ష సాయం కోసం డ్రెసింగ్‌ రూమ్‌ సాయం తీసుకోవాలంటూ హ్యాండ్‌ కాంబ్‌ స్మిత్‌కు సూచించినపుడు అంపైర్‌ నిగెల్‌ లాంగ్‌ మధ్యలో కలుగజేసుకున్న వీడియో పుటేజిని,పత్రాలను పంపించారు అని బిసిసిఐ అత్యున్నత అధికారి ఒకరు వెల్లడించారు.ఆసీస్‌ ఆటగాళ్లు క్రికెట్‌ స్ఫూర్తికి విరుద్దంగా,క్రీడా ప్రతిష్టను మసకబార్చారని ఫిర్యాదులో బిసిసిఐ ఘాటుగా వ్యాఖ్యానించింది.తాను తప్పు చేసినట్లు హాండ్స్‌కాంబ్‌ ట్విటర్‌లో పోస్టు చేసిన సంగతిని ఉదహరించింది.స్మిత్‌ను క్రికెట్‌ ఆస్ట్రే లియా వెనుకేసుకురావడం బిసిసిఐకి ఆగ్రహం తెప్పించినట్లు తెలుస్తుంది.మ్యాచ్‌ ముగిసన తరువాత రిఫరీకి క్రిస్‌బ్రాడ్‌ కంగారులకు సమన్లు జారీ చేస్తారని టీమిండియా భావించింది.కానీ అలా జరగకపోవడమూ ఒక కారణం.మ్యాచ్‌ ముగిసిన వెంటనే రెఫరీలు తమ అభిప్రాయా లను మీడియాకు తెలియజేయకపోవడం సంప్రదాయం.
ఈ నేపథ్యంలో క్రిస్‌బ్రాడ్‌ ఆస్ట్రే లియా మీడియాలకు ఇచ్చిన ప్రకటనలు టీమిండ ియాకు అనుమానాలు రేకిత్తిస్తున్నాయి. క్రికెట్‌ ప్రపంచంలో వివాదాస్పద అంశం డిఆర్‌ఎస్‌ చీటింగ్‌ ప్రస్తుతం యావత్‌ క్రికెట్‌ ప్రపంచాన్ని కుదిపేస్తున్న అంశం.బెంగళూరు వేదికగా టీమిండియా, ఆస్ట్రేలియా జట్ల మధ్య జరిగిన రెండవ టెస్టులో ఆసీస్‌ కెప్టెన్‌ డిఆర్‌ఎస్‌ నిర్ణయం కోసం డ్రెసింగ్‌ రూమ్‌ చేసి సైగలు చేయడం ఇప్పుడు పెద్ద చర్చనీయాంశమైంది. కెప్టెన్‌ స్మిత్‌ క్రికెట్‌ నిబంధనలను ఉల్లంఘించా డంటూ అటు భారత మాజీలతో పాటు ఆసీస్‌ మాజీలు సైతం తీవ్ర స్థాయిలో మండిపడ్డారు. అయితే బెంగళూరు టెస్టు రెండవ రోజు నుంచే ఆస్ట్రేలియా ఒక పద్దతి ప్రకారం దొంగాటను ఆడటం మొదలుపెట్టింది. కోహ్లీ సేన ఆసీస్‌ దొంగాటను ఎలా కనిపెట్టిందో తెలిస్తే ఆశ్చర్యపోతారు.రెండవ రోజు తొలి ఇన్నింగ్స్‌లో ఇషాంత్‌ శర్మ బౌలింగ్‌లో మిచెల్‌ మార్ష్‌్‌ ఎల్‌బిడబ్ల్యూగా పెవిలియన్‌కు చేరాడు. కానీ అతడు డిఆర్‌ఎస్‌ రివ్యూ అడగకుండానే పెవిలియన్‌కు వెళ్లిపోయాడు.
ఇదే సమయంలో మిచెల్‌ మార్ష్‌కు ఆసీస్‌ డ్రెస్సింగ్‌ రూమ్‌ నుంచి సంకేతాలు అందినట్లు టీమిండియా సపోర్టిండ్‌ స్టాఫ్‌ గమనించారు. ఇరు జట్ల డ్రెసింగ్‌ రూమ్స్‌ పక్కపక్కనే ఉండటంతో ఆస్ట్రేలియాపై టీమిండియా మేనేజ్‌మెంట్‌ ఒకకన్నేసి ఉంచింది. మూడవ రోజు ఆటలో భాగంగా ఉమేష్‌ యాదవ్‌ బౌలింగ్‌లో స్మిత్‌ ఔటైనా మైదానం నుంచి త్వరగా వెళ్లకపోవడం ఇదే పక్కా సాక్ష్యంగా మారింది.మ్యాచ్‌కు సంబంధించిన వీడియోలు ప్రత్యక్ష ప్రసారానికి కొద్ది ముందుగానే డ్రెసింగ్‌ రూమ్‌లోని సాంకేతిక సహాయ సిబ్బంది, విశ్లేషకులకు ప్రసారం చేశారు.దీని సాయంతో ఆటగాడు ఔటయ్యాడో లేదో ముందుగానే తెలిసే అవకాశం ఉంటుంది.జట్టు వీడియో అనలిస్టు లైఫ్‌ ఫీడ్‌ను తన లాప్‌ టాప్‌లో వేసుకోవడం వల్ల టివిలో వచ్చే దాని కంటే ముందే రియల్‌ టైమ్‌లో దానిని గమనించే అవకాశం జట్టు మేనేజ్‌మెంట్‌కు ఉంటుంది.
దీనిని ఆసరాగా చేసుకుని ఆసీస్‌ ఆటగాళ్లు డిఆర్‌ఎస్‌ రివ్యూకోసం బాక్స్‌వైపు చూస్తున్నారు. రెండవ టెస్టు మ్యాచ్‌ విజయానంతరం టీమిండియా కెప్టెన్‌ కోహ్లీ ప్రెస్‌ మీట్‌లో మూడు రోజుల నుంచి డిఆర్‌ఎస్‌ రివ్యూల విషయంలో మోసం చేస్తుందని వ్యాఖ్యానించడం వెనుక కారణమిదేనని స్పష్టమవుతుంది.ఇక బెంగళూరు టెస్టులో తాను అలా చేసి ఉండాల్సింది కాదని, కెప్టెన్‌ గానే కాకుండా ఆటగాడిగా కూడా అలా వ్యవహరించకూడదని స్మిత్‌ పేర్కొన్న సంగతి తెలిసిందే.తాను ఏకాగ్రత కోల్పోయి అలా చేశానని స్మిత్‌ పేర్కొన్నప్పటికి ఒక పద్దతి ప్రకారం ఆస్ట్రేలియా ఈ ఘటనకు పాల్పడినట్లు తెలుస్తుంది.స్మిత్‌ డిఆర్‌ఎస్‌ రివ్యూ ఘటనపై ఐసిసికి సైతం బిసిసిఐ ఫిర్యాదు చేసింది.అయితే ఈ వివాదంలో స్టీవ్‌ స్మిత్‌,కోహ్లీపై ఎటువంటి చర్యలు తీసుకోవడం లేదని ఐసిసి అధికారికంగా వెల్లడించడం విశేషం